Lecţiile sunt programate vineri, 28 septembrie, în intervalul 16.30-19.00, sâmbătă, 29 septembrie, între orele 10.00 şi 13.00, şi duminică, 30 septembrie, de la 16.30 la 19.00, informează Primăria Sectorului 6.

Acţiunea are şi scopul de a educa bicicliştii în spiritul siguranţei la deplasare. De asemenea, participanţilor le vor fi explicate, prin sesiuni distincte de training, cunoaşterea şi aplicarea regulilor de igienă referitoare la igiena echipamentului, precum şi formarea şi exersarea unor deprinderi de îngrijire şi ocrotire a mediului înconjurător, în vederea educării unei atitudini pozitive faţă de tot ceea ce ne înconjoară, precizează sursa citată.

Lecţiile sunt organizate de Asociaţia "O şansă pentru viitor", cu sprijinul Primăriei Sectorului 6 şi al Centrului Cultural European. Pentru a participa la eveniment, doritorii trebuie să se înscrie pe site-ul oficial www.burtajos.ro.